Document ID: 32013R1114

A BIZOTTSÁG 1114/2013/EU RENDELETE
(2013. november 7.)
az 1857/2006/EK rendeletnek az alkalmazási időszaka tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre és különösen annak 108. cikke (4) bekezdésére,
tekintettel az Európai Közösséget létrehozó szerződés 92. és 93. cikkének a horizontális állami támogatások bizonyos fajtáira történő alkalmazásáról szóló, 1998. május 7-i 994/98/EK tanácsi rendeletre (1),
e rendelet tervezetének közzétételét követően (2),
az állami támogatásokkal foglalkozó tanácsadó bizottsággal folytatott konzultációt követően,
mivel:
(1)
Az 1857/2006/EK bizottsági rendelet (3)2013. december 31-én hatályát veszti.
(2)
Az állami támogatások uniós szabályozásának korszerűsítéséről szóló, 2012. május 8-i közleményében (4) a Bizottság az állami támogatások szabályainak széles körű felülvizsgálatát kezdeményezte. E felülvizsgálat keretében a 733/2013/EU tanácsi rendelet (5) révén már sor került a 994/98/EK rendelet módosítására. A mezőgazdasági ágazatban nyújtott állami támogatások értékelése szempontjából releváns több más jogi eszköz - különösen a vidékfejlesztés területén alkalmazandó jövőbeni szabályok, a mezőgazdasági állami támogatásokról szóló új iránymutatás és a 800/2008/EK bizottsági rendeletet (6) felváltó új általános csoportmentességi rendelet - felülvizsgálata azonban még folyamatban van. Ezen eszközök elfogadására nem lesz mód az 1857/2006/EK rendelet hatályvesztését megelőzően, illetve teljes körű alkalmazásuk nem fog megvalósulni 2014. január 1-jén. Az összes állami támogatási eszközre vonatkozó következetes megközelítés biztosítása érdekében ezért helyénvaló az 1857/2006/EK rendelet alkalmazási időszakát 2014. június 30-ig meghosszabbítani.
(3)
Az 1857/2006/EK rendeletet ezért ennek megfelelően módosítani kell.
(4)
Fontos biztosítani a vidékfejlesztési politika végrehajtásának folyamatosságát, valamint az egyik programozási időszakról a következő programozási időszakra való zökkenőmentes áttérést. Elkerülhetetlen, hogy a 2007-2013-as programozási időszak vidékfejlesztési programjai, valamint az azokra vonatkozó jogi rendelkezések és az azt követő programozási időszak programjai és az azokra vonatkozó rendelkezések alkalmazási időszakai között átfedések legyenek. Ezért a tagállamok az 1698/2005/EK tanácsi rendelet (7) alapján - bizonyos feltételek mellett - a 2007-2013 programozási időszak vége után 2015. december 31-ig még tehetnek kötelezettségvállalásokat. A jogbiztonság érdekében helyénvaló tisztázni, hogy amennyiben az 1857/2006/EK rendelet hivatkozik az 1698/2005/EK rendelet kritériumaira, azok továbbra is alkalmazandók az 1857/2006/EK rendelet szerinti állami támogatások értékeléséhez az említett rendelet meghosszabbított alkalmazási időszaka alatt, még az 1698/2005/EK rendeletet felváltó új rendelet hatálybalépését követően is.
(5)
Az 1857/2006/EK rendelet időbeli hatályának kiterjesztése miatt előfordulhat, hogy néhány tagállam meg kívánja hosszabbítani azokat az intézkedéseket, amelyekről a rendelet 20. cikke értelmében összefoglalót küldött a Bizottságnak. Az adminisztratív terhek csökkentése érdekében helyénvaló előírni, hogy amennyiben az érintett intézkedések nem módosulnak lényegesen, úgy kell tekintetni, hogy az érintett intézkedések meghosszabbításával kapcsolatos összefoglaló információkat már megküldték a Bizottságnak.
(6)
E rendeletnek az Európai Unió Hivatalos Lapjában való kihirdetését követő napon kell hatályba lépnie, hogy az 1857/2006/EK rendelet alkalmazási időszakának a meghosszabbítására annak eredeti hatályvesztési időpontja előtt sor kerüljön,
ELFOGADTA EZT A RENDELETET:
1. cikk
Az 1857/2006/EK rendelet 23. cikke (1) bekezdése második albekezdésének helyébe a következő szöveg lép:
„Ezt a rendeletet 2007. január 1-jétől2014. június 30-ig kell alkalmazni.”
2. cikk
Amennyiben egy tagállam az 1857/2006/EK rendelet módosítása következtében meg kíván hosszabbítani olyan intézkedéseket, amelyekkel kapcsolatban az említett rendelet 20. cikkének megfelelően összefoglaló információkat nyújtott be a Bizottsághoz, az intézkedések meghosszabbítására vonatkozó összefoglaló információkat a Bizottsághoz benyújtottnak kell tekinteni, feltéve, hogy az érintett intézkedések nem módosultak lényegesen.
3. cikk
Amennyiben az 1857/2006/EK rendelet hivatkozik az 1698/2005/EK rendelet kritériumaira; az említett kritériumok továbbra is alkalmazandók az 1857/2006/EK rendelet szerinti állami támogatások értékeléséhez az említett rendelet meghosszabbított alkalmazási időszaka alatt, az 1698/2005/EK rendeletet felváltó új rendelet hatálybalépését követően is.
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. november 7-én.

Labels: 4
19
6